Врз основа на член 25 и член 47 став 1 точка 20 од Законот за Народната банка на Република Македонија („Службен весник на Република Македонија“ бр. 158/10, 123/12, 43/14, 153/15 и 6/16), Советот на Народната банка на Република Македонија донесе

**О Д Л У К А**

**за пуштање во оптек на ковани пари во апоен од 2 денари**

1. Со оваа одлука се пуштаат во оптек ковани пари во апоен од 2 денари со ознака на ковање „2018“ и со белези утврдени во Одлуката за издавање и за основните белези на кованите пари во апоен од 2 денари („Службен весник на Република Македонија“ бр. 202/16), почнувајќи од 15 април 2018 година.

2. Со пуштање во оптек на кованите пари од точка 1 на оваа одлука во готовинскиот платен промет на Република Македонија во важност ќе бидат, паралелно, и кованите пари во апоен од 2 денари издадени според Одлуката за издавање, апоенска структура и основните белези на кованите и книжни пари („Службен весник на Република Македонија“ бр. 25/93).

3. Оваа одлука стапува во сила осмиот ден од денот на објавувањето во „Службен весник на Република Македонија“.

|  |  |
| --- | --- |
| **О бр.**  | **Гувернер** **и претседавач на Советот** |
| **\_\_ март 2018 година** **Скопје** | **на Народната банка на****Република Македонија**  |
|  | **Димитар Богов** |